ประกาศนายทะเบียนประกาศนายทะเบียนเรื่องหลักเกณฑ์ วิธีการและเงื่อนไขเกี่ยวกับการเบิกจ่ายและส่งคืนเครื่องหมายแสดงว่ามีการประกันความเสียหายสำหรับผู้ประสบภัยจากรถ ตามความในมาตรา ๑๒แห่งพระราชบัญญัติคุ้มครองผู้ประสบภัยจากรถ พ.ศ.๒๕๓๕ ให้นายทะเบียนจัดทำเครื่องหมายส่งให้บริษัทเพื่อส่งมอบให้แก่เจ้าของรถที่ได้จัดให้มีการประกันความเสีบหายกับบริษัทตามมาตรา ๗ หรือมาตรา ๙ แล้ว นั้นเพื่อให้บริษัทมีเครื่องหมายส่งมอบและประชาชนสามารถซื้อประกันภัยได้อย่างทั่วถึงเพื่อให้การควบคุมดูแลและบริหารการใช้เครื่องหมายแสดงว่ามีการประกันความเสียหายสำหรับผู้ประสบภัยจากรถเป็นไปอย่างมีประสิทธิภาพและถือปฏิบัติเป็นไปในแนวทางเดียวกันนายทะเบียนจึงวางหลักเกณฑ์ วิธีการและเงื่อนไข ดังนี้ข้อ ๑ให้ยกเลิกประกาศนายทะเบียน เรื่อง หลักเกณฑ์วิธีการและเงื่อนไขเกี่ยวกับการเบิกจ่ายและส่งคืนเครื่องหมายแสดงว่ามีการประกันความเสียหายสำหรับผู้ประสบภัยจากรถลงวันที่ ๓๐ กรกฎาคม ๒๕๔๔ข้อ ๒ในประกาศนี้เครื่องหมาย หมายความว่าเครื่องหมายแสดงว่ามีการประกันความเสียหายสำหรับผู้ประสบภัยจากรถตามพระราชบัญญัติคุ้มครองผู้ประสบภัยจากรถ พ.ศ.๒๕๓๕เครื่องหมายชำรุด หมายความว่า การฉีกขาด (รวมถึงการฉีกขาดจากต้นขั้ว)การเปรอะเปื้อนการประทับชื่อบริษัท การเขียนหรือพิมพ์ข้อความใด ๆลงในเครื่องหมายหรือกรณีใดๆก็ตามอันเป็นเหตุให้เครื่องหมายไม่อยู่ในสภาพเดิมที่ได้เบิกไปจากนายทะเบียนเครื่องหมายสูญหาย หมายความว่าตัวเครื่องหมายได้สูญหายไป ไม่สามารถนำมาส่งคืนต่อนายทะเบียนได้ และหมายความรวมถึงเครื่องหมายที่บริษัทไม่สามารถนำส่งต่อนายทะเบียนได้ไม่ว่ากรณีใดๆ เครื่องหมายส่งคืน หมายความว่าเครื่องหมายที่ยังไม่ได้ใช้หรือเหลือใช้ซึ่งไม่ชำรุดและอยู่ในสภาพเดิมที่ได้เบิกไปจากนายทะเบียนข้อ ๓การเบิกจ่ายเครื่องหมายให้ปฏิบัติ ดังนี้(๓.๑) การเบิกจ่ายเครื่องหมายในแต่ละปีให้ดำเนินการได้ตั้งแต่เดือนพฤศจิกายนของปีก่อนเครื่องหมายเริ่มคุ้มครองเป็นต้นไป(๓.๒) ให้บริษัทเบิกจ่ายเครื่องหมายรถจักรยานยนต์เมื่อเทียบกับรถประเภทอื่นไม่น้อยกว่าอัตราส่วนหนึ่งต่อหนึ่งทั้งนี้ ไม่รวมถึงการเบิกจ่ายเครื่องหมายของบริษัท กลางคุ้มครองผู้ประสบภัยจากรถจำกัด(๓.๓) ให้บริษัทประมาณการเครื่องหมายแยกตามประเภทรถที่บริษัทคาดว่าจะใช้ในปีถัดไปแล้วแจ้งให้นายทะเบียนทราบภายในเดือนสิงหาคมของปีก่อนเครื่องหมายเริ่มคุ้มครองตามแบบและรายละเอียดที่กำหนดไว้ท้ายประกาศนี้ (คร.๑) และให้บริษัทสามารถปรับปรุงค่าประมาณการได้ปีละ๒ ครั้งโดยแจ้งให้นายทะเบียนทราบภายในสิ้นเดือนมิถุนายนและเดือนสิงหาคมของปีเครื่องหมายคุ้มครองเป็นอย่างช้าตามแบบท้ายประกาศนี้(คร.๑.๑ คร.๑.๒)หากพ้นกำหนดระยะเวลาดังกล่าว ให้ถือว่าบริษัทไม่มีความประสงค์ที่จะปรับปรุงค่าประมาณการดังกล่าว(๓.๔) การเบิกจ่ายเครื่องหมายบริษัทสามารถทำการเบิกทั้งหมดได้ในคราวเดียวตามจำนวนประมาณการทั้งปีที่แจ้งต่อนายทะเบียนหรือเบิกเป็นครั้งคราวตามจำนวนที่บริษัทได้ประมาณการรายเดือนไว้แล้ว โดยให้ทยอยเบิกจ่ายไปจนครบจำนวนประมาณการที่แจ้งไว้(๓.๕) ในกรณีที่บริษัทได้เบิกจ่ายเครื่องหมายไม่ครบตามจำนวนที่บริษัทได้ประมาณการที่แจ้งต่อนายทะเบียนไว้แล้วบริษัทต้องชำระเงินค่าใช้จ่ายในการจัดพิมพ์เครื่องหมายตามจำนวนที่คงเหลือฉบับละ ๕บาท คืนให้แก่กองทุนทดแทนผู้ประสบภัย(๓.๖) ในกรณีที่บริษัทได้เบิกจ่ายเครื่องหมายครบตามจำนวนที่บริษัทประมาณการที่แจ้งต่อนายทะเบียนไว้แล้วและบริษัทมีความประสงค์ที่จะเบิกจ่ายเครื่องหมายเพิ่มเติมเกินกว่าจำนวนที่ประมาณการไว้ให้บริษัทจัดทำหนังสือขอเบิกจ่ายเครื่องหมายเพิ่มเติม พร้อมทั้งชี้แจงเหตุผลมาพร้อมกับหนังสือขอเบิกเพิ่มเติมด้วยประกอบการขออนุมัติ ทั้งนี้ให้บริษัททำหนังสือขอเบิกเครื่องหมายต่อนายทะเบียนล่วงหน้าไม่น้อยกว่า ๓๐ วันเพื่อให้การบริหารเครื่องหมายคงเหลือมีจำนวนที่เพียงพอแก่ความต้องการของบริษัท(๓.๗) การเบิกจ่ายเครื่องหมายบริษัทจะต้องทำหนังสือมอบอำนาจหรือมอบอำนาจช่วงให้ผู้รับมอบอำนาจดำเนินการเบิกเครื่องหมายตามแบบที่นายทะเบียนกำหนดท้ายประกาศนี้ (คร.๒)ข้อ ๔การส่งคืนเครื่องหมายชำรุดและเครื่องหมายส่งคืนให้บริษัทปฏิบัติดังนี้(๔.๑) ให้บริษัทส่งคืนเครื่องหมายส่งคืนต่อนายทะเบียนภายในวันที่๓๐ เมษายนของปีถัดไป พร้อมทั้งส่งรายงานการส่งคืนเครื่องหมายตามแบบท้ายประกาศนี้ (คร.๓คร.๓.๑ และ คร.๓.๒)(๔.๒) ในการส่งคืนเครื่องหมายชำรุดและเครื่องหมายส่งคืนให้บริษัทชำระค่าเครื่องหมายชำรุดและส่งคืนในอัตราเดียวกันทั้งเครื่องหมายรถจักรยานยนต์และเครื่องหมายรถประเภทอื่นให้แก่กองทุนทดแทนผู้ประสบภัยตามอัตรา ดังนี้(๔.๒.๑)ถ้าเครื่องหมายชำรุดและส่งคืนไม่เกินร้อยละ ๒๕ ของจำนวนเครื่องหมายที่เบิก ฉบับละ๕ บาท(๔.๒.๒)ถ้าเครื่องหมายชำรุดและส่งคืนเกินกว่าร้อยละ ๒๕ แต่ไม่เกินร้อยละ ๕๐ของจำนวนเครื่องหมายที่เบิก ฉบับละ ๕๐ บาท(๔.๒.๓)ถ้าเครื่องหมายชำรุดและส่งคืนเกินกว่าร้อยละ ๕๐ ของจำนวนเครื่องหมายที่เบิก ฉบับละ๑๐๐ บาท(๔.๓) ให้บริษัทชำระค่าเครื่องหมายสูญหายแก่กองทุนทดแทนผู้ประสบภัยตามอัตรา ดังนี้(๔.๓.๑)ถ้าเป็นเครื่องหมายรถจักรยานยนต์สูญหายไม่เกินร้อยละ ๐.๒๕ ของจำนวนเครื่องหมายที่เบิกฉบับละ ๕๐ บาท ส่วนที่เกินกว่าร้อยละ ๐.๒๕ ฉบับละ ๑๕๐ บาท(๔.๓.๒)ถ้าเป็นเครื่องหมายรถประเภทอื่นสูญหายไม่เกินร้อยละ ๐.๒๕ของจำนวนเครื่องหมายที่เบิก ฉบับละ ๒๐๐ บาท ส่วนที่เกินร้อยละ ๐.๒๕ฉบับละ ๗๐๐ บาททั้งนี้ หากมีเครื่องหมายสูญหายรายเดือนให้บริษัทชำระค่าเครื่องหมายสูญหายไว้ก่อน ถ้าเป็นเครื่องหมายรถจักรยานยนต์สูญหายฉบับละ ๕๐ บาท และถ้าเป็นเครื่องหมายรถประเภทอื่นสูญหาย ฉบับละ ๒๐๐ บาทเมื่อบริษัทรายงานการส่งคืนเครื่องหมายตามแบบที่นายทะเบียนกำหนดแล้วจึงให้คำนวณค่าเครื่องหมายสูญหายตามอัตราที่กำหนดใน (๔.๓.๑) และ (๔.๓.๒)(๔.๔) ให้บรรจุเครื่องหมายที่ชำรุดและส่งคืนทั้งหมดลงในกล่องปิดผนึกให้เรียบร้อย ลงชื่อกำกับทุกกล่องโดยเจ้าหน้าที่ของบริษัทที่ได้รับมอบอำนาจให้นำส่งคืนและปิดรายละเอียดของเครื่องหมายที่ชำรุด และส่งคืนทั้งหมดไว้ข้างกล่องของแต่ละกล่องตามแบบและรายละเอียดที่กำหนดไว้ท้ายประกาศนี้(คร.๓.๑)ข้อ ๔/๑[๑] เมื่อบริษัทประสงค์จะหยุดรับประกันภัยเพื่อประโยชน์ในการควบบริษัท โอน หรือรับโอนกิจการกับบริษัทประกันวินาศภัยอื่นตามที่ได้รับความเห็นชอบจากรัฐมนตรี หรือได้รับความเห็นชอบจากนายทะเบียนโดยอนุมัติรัฐมนตรีให้บริษัทแจ้งให้นายทะเบียนทราบและส่งคืนเครื่องหมายชำรุดและเครื่องหมายส่งคืนต่อนายทะเบียน ภายใน ๑๒๐ วันนับแต่วันแจ้งการหยุดรับประกันภัยบริษัทจะได้รับการยกเว้นไม่ต้องชำระค่าเครื่องหมายชำรุดและเครื่องหมายส่งคืนตาม(๔.๒) ทั้งนี้ เฉพาะเครื่องหมายชำรุดและเครื่องหมายส่งคืนในปีหลังสุดการส่งคืนเครื่องหมายชำรุดและเครื่องหมายส่งคืนตามวรรคหนึ่ง ให้บริษัทดำเนินการตาม (๔.๔) โดยอนุโลมข้อ ๕[๒]ประกาศนี้ให้มีผลใช้บังคับสำหรับเครื่องหมายที่ใช้ในการรับประกันภัยของปี๒๕๔๖ ทั้งนี้ ตั้งแต่วันที่ ๑ กรกฎาคม ๒๕๔๖ เป็นต้นไป ประกาศณ วันที่ ๘ เมษายน พ.ศ. ๒๕๔๖พจนีย์ธนวรานิชอธิบดีกรมการประกันภัยนายทะเบียน[เอกสารแนบท้าย]๑ แบบหนังสือรายงานประมาณการของเครื่องหมายที่จะใช้ในการรับประกันภัยชื่อบริษัท๒ แบบหนังสือรายงานปรับปรุงประมาณการของเครื่องหมายที่จะใช้ในการรับประกันภัยชื่อบริษัท๓ แบบขอเบิกจ่ายเครื่องหมาย๔ แบบหนังสือการส่งคืนเครื่องหมาย๕ รายละเอียดของเครื่องหมายรถที่ส่งคืน๖ รายละเอียดที่บันทึกในแผ่นDiskette(ดูข้อมูลจากภาพกฎหมาย)ประกาศนายทะเบียน เรื่อง แก้ไขเพิ่มเติมหลักเกณฑ์วิธีการและเงื่อนไขเกี่ยวกับการเบิกจ่ายและส่งคืนเครื่องหมายแสดงว่ามีการประกันความเสียหายสำหรับผู้ประสบภัยจากรถ[๓]ปาจรีย์/ผู้จัดทำ๑๑มกราคม ๒๕๕๐[๑] ข้อ๔/๑ เพิ่มโดยประกาศนายทะเบียน เรื่อง แก้ไขเพิ่มเติมหลักเกณฑ์ วิธีการและเงื่อนไขเกี่ยวกับการเบิกจ่ายและส่งคืนเครื่องหมายแสดงว่ามีการประกันความเสียหายสำหรับผู้ประสบภัยจากรถ[๒] ราชกิจจานุเบกษา.เล่ม๑๒๐/ตอนที่ ๔๕ ง/หน้า ๑๑๑/๕ มิถุนายน ๒๕๔๖[๓] ราชกิจจานุเบกษาเล่ม ๑๒๓/ตอนที่ ๘๓ ง/หน้า ๕๗/๒๔ สิงหาคม ๒๕๔๙